b'\n_START_ARTICLE_\nBeidou\n_START_PARAGRAPH_\nBeidou (eller Beidou navigasjonssystem, forenklet kinesisk: \xe5\x8c\x97\xe6\x96\x97\xe5\xaf\xbc\xe8\x88\xaa\xe7\xb3\xbb\xe7\xbb\x9f; tradisjonell kinesisk: \xe5\x8c\x97\xe6\x96\x97\xe5\xb0\x8e\xe8\x88\xaa\xe7\xb3\xbb\xe7\xb5\xb1; pinyin: B\xc4\x9bid\xc7\x92u d\xc7\x8eoh\xc3\xa1ng x\xc3\xact\xc7\x92ng; eller BeiDou (kompass) satellittnavigasjonssystem, \xe5\x8c\x97\xe6\x96\x97\xe5\x8d\xab\xe6\x98\x9f\xe5\xaf\xbc\xe8\x88\xaa\xe7\xb3\xbb\xe7\xbb\x9f / \xe5\x8c\x97\xe6\x96\x97\xe8\xa1\x9b\xe6\x98\x9f\xe5\xb0\x8e\xe8\x88\xaa\xe7\xb3\xbb\xe7\xb5\xb1 / B\xc4\x9bid\xc7\x92u w\xc3\xa8ix\xc4\xabng d\xc7\x8eoh\xc3\xa1ng x\xc3\xact\xc7\x92ng) er et navigasjonssystemprosjekt startet av Kina for \xc3\xa5 utvikle et uavhengig satellittnavigasjonssystem. Navnet \xc2\xabBeidou\xc2\xbb kommer av det kinesiske navnet p\xc3\xa5 stjernebildet Store bj\xc3\xb8rn, som kineserne (likesom andre) opp gjennom historien har benyttet som hjelpemiddel for \xc3\xa5 finne Nordstjernen._NEWLINE_Den f\xc3\xb8rste satellitten i systemet, Beidou 1A, ble skutt opp 30. oktober 2000 og Beidou 1B den 20. desember 2000._NEWLINE_Beidou bruker b\xc3\xa5de satellitter som g\xc3\xa5r i en geostasjon\xc3\xa6r bane (GEO) og satellitter i middels h\xc3\xb8ye inklinerte baner (MEO, som Galileo og GPS) med inklinasjon 55\xc2\xb0. De f\xc3\xb8rste tre satellittene, Beidou-1, g\xc3\xa5r i geostasjon\xc3\xa6r bane. For senere satellitter, kalt Compass (Beidou-2), brukes begge banetypene. Det fullt utbygde systemet skal omfatte 5  GEO og 30 MEO og beregnes operativt ca. 2020. De f\xc3\xb8rste tjenestene skal tilbys brukere i Fastlands-Kina og naboland fra desember 2011._NEWLINE_Kina er ogs\xc3\xa5 i noen grad med p\xc3\xa5 utviklingen av Galileo (samarbeidskontrakter undertegnet i perioden 2003 \xe2\x80\x93 06)._NEWLINE_Beidou begynte \xc3\xa5 tilby sine tjenmester til kunder i Asia-Stillehavet-regionen i slutten av desember 2012. Det er planlagt \xc3\xa5 v\xc3\xa6re verdensdekkende for kunder verden over i 2020.'